OpenLLM-France/wikimedia huggingface dataset:
# Salvador Sunyer

«Salvador Sunyer» té aquests significats:

## Biografies

* Salvador Sunyer i Aimeric, escriptor i polític català
* Salvador Sunyer i Bover, gestor cultural català, responsable del Temporada Alta
# Shimogyō

Shimogyō (下京区, Shimogyō-ku) és un dels onze districtes de la ciutat de Kyoto, a la prefectura del mateix nom, al Japó. El seu nom, traduït al català vol dir "baix de la capital" o "sota la capital", amb els kanjis d'avall (下) i capital (京), fent referència a la seua ubicació geogràfica durant el període com a capital imperial del Japó.

## Geografia

El districte de Shimogyō està situat al centre de l'actual municipi de Kyoto, però abans suposava el sud de l'antiga capital imperial, per això el seu nom: "Shimo" (下): avall, "gyō" (京): capital. Actualment, Shimogyō és el centre neuràlgic de la ciutat i concentra gran part dels comerços i l'entreteniment modern de Kyoto. El carrer Shijō és el centre comerical del districte i de la ciutat, i no gaire lluny d'allà es troben l'estació de Kyoto, amb la seua controvertida arquitectura, i la torre de Kyoto. Tres rius, el Hori, el Kamo i el Takase passen pel districte.

### Barris

* Ikubun (郁文)
* Kakuchi (格致)
* Seitoku (成徳)
* Hōen (豊園)
* Kaichi (開智)
* Nagamatsu (永松)
* Junpū (淳風)
* Seisen (醒泉)
* Shūtoku (修徳)
* Yūrin (有隣)
* Shokuryū (植柳)
* Shōtoku (尚徳)
* Wakamatsu (稚松)
* Kikuhama (菊浜)
* Annei (安寧)
* Kaizan (皆山)
* Baikei (梅逕)
* Ōuchi (大内)
* Kōtoku (光徳)
* Shichijō (七条)
* Shichijō Daisan (七条第三)
* Sūjin (崇仁)
* Nishi-Ōji (西大路)

## Història

Fundat el 1879, Shimogyō és un dels dos districtes originals de Kyoto juntament amb Kamigyō. El 1929 Shimogyō va patir una escissió que donà lloc al districte de Nakagyō, on actualment es troba el govern de la ciutat. Més tard, l'any 1955 tornà a patir una nova escissió, aquesta vegada per a formar el nou districte de Minami. Des de 1955, el districte conserva els seus límits intactes.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| n/a | n/a | n/a | n/a | n/a | 116.200 | 86.821 |
| 1990 | 2000 | 2010 | 2020 | 2030 | 2040 | 2050 |
| 73.457 | 71.212 | 79.287 | 81.905 | - | - | - |

## Transport
### Ferrocarril

* Metro de Kyoto
** Shijō - Gojō - Kyoto
* Companyia de Ferrocarrils del Japó Occidental (JR West)
** Kyoto - Umekōji-Kyōtonishi - Tanbaguchi
* Ferrocarril Kinki Nippon (Kintetsu)
** Kyoto
* Ferrocarril Elèctric Hankyū
** Karasuma - Kyoto-Kawaramachi
* Ferrocarril Elèctric de Kyoto-Fukui (Keifuku)
** Shijō-Ōmiya

## Referències

* ↑ https://map.yahoo.co.jp/address?ac=26106
* ↑ https://www.trenvista.net/cultura/pinceladas/conociendo-la-estacion-de-kioto/
* ↑ Statistics Bureau of Japan
# Foot-Ball Club Internazionale-Naples

El Foot-Ball Club Internazionale-Naples, també conegut com a FBC Internaples, fou un club de futbol de la ciutat de Nàpols (Itàlia).

## Història

El club nasqué l'any 1922 de la fusió dels dos principals clubs de futbol de la ciutat, el Naples FC i l'Internazionale Napoli.
El club es va inscriure al campionat del sud de Primera Divisió. En la seva primera temporada, 1922-23, l'Internaples acabà segon al campionat de Campània, classificant-se per la final interregional del sud. El 1923-24 repetí actuació essent de nou segon a Campània i arribant a la ronda semifinal del sud. La temporada següent fou tercer a la Campània. La millor temporada del club fou la 1925-26 on, després de classificar-se primer a la Campània i primer a la ronda semifinal del sud, es classificà per la final de la zona sud on fou derrotat per l'Alba de Roma.
L'1 d'agost de 1926 l'assemblea de socis de l'Internaples decidí canviar el nom de la societat constituint l'Associazione Calcio Napoli. Giorgio Ascarelli esdevingué primer president del nou club. Això no obstant, el 1945 el club fou refundat de nou i participà en el campionat de Campània del mateix any. La vida del nou club, però, fou efímera i desaparegué en acabar el campionat.

## Cronologia

* 1922 - Fundació del FBC Internaples
* 1922-23 - 2n al grup de Campània, 4r a la semifinal del sud
* 1923-24 - 2n al grup de Campània, 3r a la semifinal del sud
* 1924-25 - 3r al grup de Campània
* 1925-26 - 1r al grup de Campània, 1r a la semifinal del sud, 2n a la final del sud
* 1945 - Campionat de Campània

## Palmarès

* Finalista al Campionat d'Itàlia Meridional: 1 1925-26
# Whistler

«Whistler» té aquests significats:
* Whistler (Alabama), comunitat no incorporada al comtat de Mobile (Alabama, EUA)
* George Washington Whistler (Fort Wayne, Indiana, 1800 – Sant Petersburg, Rússia, 1849), enginyer ferroviari americà
* James McNeill Whistler (Lowell, Massachusetts, Estats Units, 1834 – Londres, 1903), pintor nord-americà que va viure sobretot entre França i Anglaterra
* Rex Whistler, artista britànic que va pintar murals i retrats i va dissenyar vestuari teatral
# Pou de gel de Guimerà

El Pou de gel de Guimerà és una obra de Guimerà (Urgell) inclosa a l'Inventari del Patrimoni Arquitectònic de Catalunya.

## Descripció

Pou de planta circular cobert amb volta de mitja esfera. És una edificació de forma cilíndrica amb parets verticals fins a l'arrencada de la volta, coberta amb la tècnica de falsa cúpula.
L'accés es realitza per un forat circular en la seva part superior i una obertura rectangular en una paret lateral en el lloc on arrenca la volta.

## Història

L'entrada original era sota la plaça major. El segle xviii era en desús i el veí de la casa del davant del pou va obrir un nou accés des del seu estable deixant tancat el primitiu.

## Referències

* 1 2 3 «Pou de gel de Guimerà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 gener 2017].
# Tora no o wo fumu otokotachi

Tora no o wo fumu otokotachi (虎の尾を踏む男達, Els homes que trepitgen la cua del tigre) és una pel·lícula japonesa, escrita i dirigida per Akira Kurosawa el 1945. Està basada en l'obra kabuki Kanjinchō, que al seu torn està basada en l'obra Noh Ataka.
Els actors principals són Hanshiro Iwai, Susumu Fujita, Kenichi Enomoto i Denjiro Okochi. Està filmada en blanc i negre i té una durada de 58 o 60 minuts (segons la versió).
Inicialment la pel·lícula va estar prohibida per les forces d'ocupació aliades a causa de l'ostentació que fa dels valors feudals. Després de la firma del Tractat de San Francisco el 1952 es va autoritzar la seva exhibició.

## Argument

Minamoto no Yoshitsune, seguit per sis dels seus homes, inclòs el fidel Benkei, és perseguit pels homes del seu germà Shogun Minamoto no Yoritomo. Tots disfressats de monjos Yamabushi, han de creuar una frontera. Inevitablement, hauran d'enganyar als guàrdies fronterers si no volen ser capturats. Un porter els explica que els guàrdies són informats del seu número i el seu aspecte. El senyor es disfressa de porter i els seus homes es queden vestits de monjos. Davant la sospita dels oficials fronterers, la sang freda de Benkei els permet passar.

## Referències

* ↑ Pel·lícules prohibides a Criterion.com (en anglès)

## Enllaços externs

* «虎の尾を踏む男達 (Tora no o wo fumu otokotachi)». Japanese Movie Database. [Consulta: 13 juliol 2007].
# Binari universal

Un binari universal és, parlant d'Apple Computer, un fitxer exectuable que funciona nativament tant a ordinadors PowerPC com en els Macintosh x86 basats en Intel. Va presentar-se el 2005 en una conferència mundial de desenvolupadors per tal de facilitar la transició de sistemes basats en arquitectura PowerPC a aquells basats en Intel, que van començar a comercialitzar-se el 2006. Els binaris universals inclouen versions compilades de les aplicacions per a PowerPC i x86. Les especificacions de binari universal de fet inclouen la capacitat d'encabir-hi més de dues versions de binaris, essent possible codi separat per a PowerPC, PowerPC 64-bit i x86. El sistema operatiu detecta un binari universal per les seues capçaleres, i n'executa la secció apropiada en funció de l'arquitectura on s'estigui executant. Així es permet que l'aplicació pugui executar-se òptimament en qualsevol tipus d'arquitectura sense que això impliqui cap impacte en el rendiment.
Normalment hi ha dues solucions alternatives per a aquesta situació. La primera és proporcionar dos binaris diferents, un compilat per a l'arquitectura x86 i l'altra per a PowerPC. El problema és que pot confondre a aquells usuaris que no estiguin familiaritzats amb aquests conceptes. L'altra alternativa és confiar en l'emulació de l'arquitectura. Aquesta darrera aproximació dona un menor rendiment i es considera com una solució temporal fins a l'aparició de binaris universals o compilats específicament.
Els binaris universals són habitualment d'una mida major que els dissenyats per a una sola plataforma, atès que han de contenir dues còpies de codi compilat. La mida resultant no és, per això, el doble, perquè part dels recursos que utilitzen els codis compilats es comparteixen en les dues arquitectures. No cal una aportació extra de RAM, perquè només es carrega una de les còpies durant l'execució.
Apple ja va utilitzar una tècnica similar en el passat durant la transició dels processadors 68k als PowerPC a mitjans dels 1990. En aquella ocasió, els executables duals rebien el nom de «fat binaries» (binaris grassos), en referència a llur major mida de fitxer.
Una solució semblant la van utilitzar IBM i Microsoft en dissenyar el format de fitxer executable per al sistema operatiu OS/2, a finals de la dècada dels 80. Com OS/2 utilitzava la modalitat protegida del processador 80286, es va dissenyar el nou format d'executable per tal que contingués dues versions: una per al mode real (MS-DOS) i l'altra per al mode protegit (OS/2) que s'utilitzaven en funció del sistema on s'executava l'aplicació.

## Enllaços externs

* (anglès) Pàgina sobre els binaris universals a Apple
# Schijn

L'Schijn (en anversès ‘t Schaan) és un afluent de l'Escalda que neix en uns aiguamolls a Westmalle, un nucli del municipi de Malle a la província d'Anvers a Bèlgica. Desemboca parcialment entubat a l'Escalda via la dàrsena Lobroekdok a Anvers.
Les necessitats del desenvolupament del port d'Anvers fan fer que el curs inferior del riu a la ciutat d'Anvers va ser canviat i entubat. També a la plana al·luvial de l'Escalda es va dividir en uns quants braços (Klein Schijn, Schoon Schijn...) Des del 2005 es realitzen plans per a reobrir i revitalitzar el riu i augmentar l'accessibilitat per a peixos migratoris. El 2018 el govern conservador de la ciutat d'Anvers va abandonar aquest projecte, una decisió força criticada per les organitzacions de protecció de la natura.
Prop del Fort d'Oelegem, on forma la frontera entre els municipis de Ranst i de Schilde, alimenta l'Antitankgracht, un canal excavat entre les dues guerres mundials per a protegir la ciutat d'Anvers contra una eventual invasió alemanya. La resclosa servia per a submergir les terres i formar una defensa suplementari en cas d'agressió. En perdre la seva funció militar, va transformar-se en un biòtop molt interessant.

## Afluents

* El Klein Schijn (Schijn petit)
* Oudelandse Beek
* Laarse Beek
* Donkse Beek
* Resclosa al canal Antitankgracht

## Referències

* ↑ «Earthtools.org». Arxivat de l'original el 2012-04-01. [Consulta: 7 setembre 2014].
* ↑ Van Wiele, Sacha «“Het Schijn niet openleggen? Dat is een onbegrijpelijke flater”» (en neerlandès). Het Nieuwsblad, 25-04-2018 [Consulta: 18 maig 2019].

## Bibliografia

* Bungeneers, Joke; et alii. Meanderend van Scherpenberg tot Schelde: mens en natuur in de vallei van het Groot Schijn (En fer meandres de l'Scherpenberg cap a l'Escalda: l'home i la natura a la vall del Groot Schijn). Heemkundige Kring De Brakken, 2001.
* Van Rooy, Etienne. Avifauna van de Schijnvallei met vogelnotities van 1949 tot 2005 (Avifauna a la vall de l'Schijn amb observacions d'ucells del 1949 al 2005)). Natuurpunt Schijnvallei, 2006.
* AA.VV.. Ecologische inventarisatie en visievorming in het kader van integraal waterbeheer. Stroomgebied van het Groot Schijn (en neerlandès). Anvers: Syncera Belgium - Universitat d'Anvers, 2005, p. 254.

## Enllaços externs

* Web de la vall de l'Schijn
* «Vallei van het Groot Schijn» (en neerlandès). Agentschap Onroerend Erfgoed, 2019. [Consulta: 18 maig 2019].
             A Wikimedia Commons hi ha contingut multimèdia relatiu a: Schijn
# Shimbiris

El Shimbiris (de vegades Shimbir Beris) és el punt més alt de Somàlia, amb una altitud de 2.416 m². Es troba al nord del país, a prop del golf d'Aden, no gaire lluny d'Erigavo (Ceerigaabo), a les muntanyes de Surud, també anomenat Surud Cad o Surud Ad.
Mentre que la resta del país està dotat generalment d'un clima desèrtic, la regió de Shimbiris es beneficia de majors precipitacions (700 mm anuals), que propicia una vegetació diversificada. De la mateixa manera, amb l'altitud, el termòmetre mai no supera els 30 ° C mentre que a la costa sovint supera els 45 ° C. A diferència d'altres regions de Somàlia, entre novembre i abril, el termòmetre pot baixar fins als 12 ° C, però, de mitjana, oscil·la entre els 15 ° C i els 25 ° C durant aquest període. Aquest micro-clima cobreix una àrea molt limitada i s'assembla a les regions muntanyoses de la veïna Etiòpia.
Entre el 1960 i el 1975, agrònoms italians van intentar implantar diversos cultius a la regió, inclosos els de patates, verdures diverses i gira-sols. Després de 1975, les recomanacions dels agrònoms no es repeteixen i els projectes agrícoles s'abandonen bastant ràpidament.

## Referències

* ↑ Abdullahi, Mohamed Diriye. Parlons Somali (en francès). París: L'Harmattan, 1996, p. 356. ISBN ISBN 2-7384-4898-4. «Shimbir Beris pourrait désigner «le lieu des oiseaux», car shimbir est un mot somali qui signifie «oiseau»»
# Furigana

Els furigana són caràcters kana (hiragana o bé katakana) que es col·loquen al costat d'un kanji o un altre caràcter per indicar-ne la pronunciació:
* A l'escriptura vertical es col·loquen a la dreta del caràcter.
* A l'escriptura horitzontal estan situats a sobre del caràcter.
| 漢か ん 字じ | o | かん じ 漢字 |
S'empren en els següents casos:
* En llibres escrits per a nens que no dominen la lectura dels kanji, així com en alguns manga (còmics japonesos).
* En caràcters que no es troben a la llista dels 1945 kanji d'ús comú o Jōyō kanji.

## Referències

* ↑ Sampson, Geoffrey. Writing systems : a linguistic introduction. Stanford, Calif.: Stanford University Press, 1985. ISBN 0-8047-1254-9.
* ↑ «Speaking», 29-06-2012. Arxivat de l'original el 29/06/2012. [Consulta: 24 gener 2022].
* ↑ «furigana» (en anglès americà). Japanese with Anime. [Consulta: 24 gener 2022].
# Yi Jian Mei

Yi Jian Mei (xinès tradicional: 一剪楳, xinès simplificat: 一剪梅, pinyin: Yī Jiǎn Méi, literalment 'Una tallada de Pruna'), també coneguda popularment per la seva tornada "Xue hua piao piao bei feng xiao xiao" ("Flocs de neu anant a la deriva, el vent del nord xiula"), és una cançó del cantant taiwanès Fei Yu-ching, que es va publicar per primer cop al seu àlbum Aigua del riu Iang-Tsé (長江水) el 1983. Una versió renovada va ser inclosa a l'àlbum Amor Il·limitat (天之大) el 2010.
Es tracta d'una cançó d'amor malenconiosa que utilitza la floració de la pruna a l'hivern com a analogia de l'amor durador a través de les dificultats. Ha estat una cançó molt popular a la Xina des dels anys 80, i és considerada un clàssic atemporal. Va ser utilitzada com a tema musical de la serie taiwanesa One Plum Blossom (1984), produïda per China Television Company.

## Popularitat a Internet

Al principi del 2020, més de 30 anys després de ser publicada, un vídeo selfie a la neu de l'actor xinès Zhang Aiqin, conegut com "Germanet Ou", mentre cantava la tornada de la cançó, va esdevindre viral en ser compartit per milers d'usuaris de xarxes socials.

## Referències

* 1 2 Tianyu, Fang. «A 37-Year-Old Mandarin Song is Now a Global TikTok Sensation» (en anglès americà). Radii China, 17-06-2020. [Consulta: 30 juny 2020].
* 1 2 «How a hit Chinese song from the 80s became a global meme» (en anglès). South China Morning Post, 16-06-2020. [Consulta: 20 juny 2020].
* ↑ Fei Yu-ching (Apr 1983). 長江水 [Water of the Yangtze River]. Taiwan: Tony Wang Company Limited.
* ↑ Fei Yu-ching (Apr 2010). 天之大 [Boundless Love]. Taiwan: Sony Music Entertainment Taiwan Ltd.
* ↑ «How a hit Chinese song from the 80s became a global meme» (en anglès). South China Morning Post, 16-06-2020. [Consulta: 26 desembre 2020].
# Tora blanca

La tora blanca o matallops (Aconitum vulparia), és una espècie de planta amb flor dins la família ranunculàcia. És una planta nadiua d'Europa i Àsia, incloent els Països Catalans. També rep els noms de conillets, escanyallops, herba verinosa, tora, tora pirinenca, mata llop i xupamel.

## Descripció

Planta herbàcia, perenne, que fa de 50 a 150 cm d'alt. Les seves fulles són de color verd clar, retallades en segments i les flors són iguals a les de l'Aconitum napellus, però de color groc pàl·lid.

## Toxicitat

És una planta tòxica, com les altres espècies del gènere Aconitum. L'arrel té licaconitina, de propietats semblants a les de l'aconitina.

## Sinònims

* Aconitum atlanticum Coss.
* Aconitum fallax (Gren. i Godr.) Gáyer
* Aconitum hispanicum Gáyer
* Aconitum lamarckii Rchb. ex Spreng.
* Aconitum lycoctonum subsp. fallax (Gren. i Godr.) Font Quer
* Aconitum lycoctonum subsp. neapolitanum (Ten.) Nyman
* Aconitum lycoctonum subsp. ranunculifolium (Rchb.) Schinz i R.Keller
* Aconitum lycoctonum var. fallax Gren. i Godr.
* Aconitum lycoctonum var. neapolitanum Ten.
* Aconitum lycoctonum var. nevadense Pau
* Aconitum pantocsekianum Degen i Bald.
* Aconitum platanifolium Degen i Gáyer
* Aconitum pyrenaicum subsp. lamarckii (Rchb. ex Spreng.) O.Bolòs i Vigo
* Aconitum pyrenaicum var. fallax (Gren. i Godr.) O.Bolòs i Vigo
* Aconitum ranunculifolium Rchb.
* Aconitum vulparia subsp. neapolitanum (Ten.) Muñoz Garm.
* Aconitum vulparia subsp. ranunculifolium (Rchb.) M.Laínz
* Aconitum vulparia subsp. vulparia Rchb.

## Referències

* 1 2 «Aconitum vulparia». Noms de plantes. Corpus de fitonímia catalana. TERMCAT, Centre de Terminologia. [Consulta: 3 març 2022].
* ↑ Flora Europaea: Aconitum lycoctonum
* ↑ Germplasm Resources Information Network: Aconitum lycoctonum
* ↑ Sinónimos en Real Jardín Botánico

## Enllaços externs

* http://www.pfaf.org/database/plants.php?Aconitum+fischeri.
# Biaix de l'statu quo

El biaix de l'statu quo és un biaix cognitiu que provoca una preferència per l'estat actual de les coses. Es prenen com a referència les circumstàncies actuals (statu quo) i es considera negatiu qualsevol canvi respecte a aquesta referència.
No es parla de biaix de l'statu quo quan es tracta d'una preferència racional per l'statu quo (per exemple, si la situació actual és objectivament millor que les possibles alternatives) o quan no es disposa de prou informació. Tanmateix, un gran conjunt de proves demostra que el biaix de l'statu quo sovint afecta la presa de decisions.
El biaix de l'statu quo interacciona amb altres processos cognitius no racionals, com ara l'aversió a la pèrdua, el biaix d'existència, l'efecte de certesa, la longevitat, l'efecte de mera exposició i l'evitació del penediment. La prova d'inversió ofereix proves experimentals de la detecció del biaix de l'statu quo. N'hi ha una multitud d'exemples experimentals i reals. El comportament de les persones en relació amb els plans de pensions, la salut i qüestions ètiques és un altre àmbit en el qual es poden veure proves d'aquest biaix.
# Sentinó

Sentinó és una partida rural del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Toralla.
És a la dreta del barranc de Mascarell, al vessant nord-oriental de la Serra de Ramonic, al sud-est de la Bordeta i al nord-oest de Prat del Roi, a llevant de Raidonal i de la Borda del Rei. És a llevant dels Gargallars i de lo Rebollar i a ponent de Prat del Roi.

## Enllaços externs

* Institut Cartogràfic de Catalunya; cal fer dos passos d'aproximació
# Foreigner

Foreigner és un grup de rock format a la ciutat de Nova York el 1976, pels veterans músics Mick Jones i l'antic King Crimson, Ian McDonald, amb el llavors desconegut cantant Lou Gramm. Foreigner ha venut més de 80 milions de discs a tot el món, incloent 37.500.000 als EUA només.

## Història

Foreigner és una banda liderada pel britànic Mick Jones (ex-component dels grups The Gladiators, Spooky Tooth i The Leslie West Band) qui a principis dels 70 va trobar l'ex King Crimson, Ian McDonald, formant així Foreigner al costat de Lou Gramm, Dennis Elliot, Al Greenwood i Ed Gagliardi com un sextet. A Jones se li va ocórrer el nom de Foreigner (Estranger) pel fet que tant ell, com McDonald i Elliot eren britànics, al costat de Gramm, Greenwood i Gagliardi, que eren nord-americans.

## Discografia
### Àlbums

* 1977 - Foreigner
* 1978 - Double Vision
* 1979 - Head Games
* 1981 - 4
* 1982 - Records
* 1985 - Agent Provocateur
* 1987 - Inside Information
* 1991 - Unusual Heat
* 1992 - The Very Best... and Beyond
* 1994 - Mr. Moonlight
* 2006 - Live In '05
* 2009 - Can't Slow Down

### DVD

* 1991 - The Foreigner Story: Feels Like The Very First Time (Picture Format: NTSC 4:3)
* 2001 - Foreigner
* 2001 - 4
* 2003 - Foreigner: All Access Tonight
* 2003 - Live At Deer Creek (Picture Format: NTSC 4:3)
* 2007 - Alive & Rockin

### Recopilacions

* 1993 - Classic Hits Live/Best of Live (1993)
* 1994 - JukeBox Hero: Best of (1994)
* 1999 - The Platinum Collection (1999)
* 1999 - Rough Diamonds No. 1 (1999)
* 2000 - Hot Blooded and Other Hits (2000)
* 2000 - Anthology: Jukebox Heroes (2000)
* 2000 - Complete Greatest Hits (2002) #80 US
* 2002 - The Definitive (2002) #33 UK
* 2006 - The Definitive Collection 2CD
* 2008 - No End In Sight: The Very Best Of Foreigner - 2CD

## Guardons
### Nominacions

* 1978: Grammy al millor nou artista

## Enllaços externs

* Foreigner - Lloc web oficial
# Torre de Sant Tomàs

La Torre de Sant Tomàs és una fortificació de l'illa de Malta. Està situada sobre la línia de la costa, davant del cap de Il-Hamriga. La torre va ser construïda pels cavallers de l'Orde de Sant Joan de Jerusalem el 1614 sota el magisteri d'Alof de Wignacourt i és una de les set Torres Wignacourt.
Es tracta d'una fortificació que intenta prevenir el desembarcament de tropes a la zona de Marsascala Creek i la badia de Sant Tomàs. Va ser successivament reforçada durant el domini santjoanista i en destaca l'addició d'una bateria al costat de mar.
Ha estat recentment restaurada. La bateria també ho ha estat i s'ha fet servir parament modern per omplir les mancances de pedra original. Ara bé, la construcció que n'ha resultat no és de l'agrat de tothom.
El poble de Marsaskala ha crescut al voltant de la torre i l'ha encerclada amb edificis moderns. Avui, la torre forma part d'una plaça del poble. El pitjor de tot ha estat que entre la torre i el mar s'ha construït un hotel, que no deixa veure la utilitat que tenia la bateria davantera.
# Bleda borda

«Bleda borda» té aquests significats:
* Blet bord o bleda borda (Emex spinosa), planta amb flor de la família Polygonaceae
* remolatxa o bleda-rave (Beta vulgaris), planta amb flor de la família Chenopodiaceae